**УКАЗАНИЯ ЗА УЧАСТИЕ**

за обществена поръчка на стойност по чл. 20, ал. 3 от ЗОП

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

1. **Предмет на обществената поръчка** **-** „Доставка на протоколни подаръци за представителни нужди на Централно управление на Министерство на външните работи”. Предметът на обществената поръчка включва доставка на протоколни подаръци след направена писмена заявка от упълномощени лица от Възложителя и е разделен на пет обособени позиции, както следва:

**Обособена позиция №1 :** „Доставка на реплики на български съкровища“

**Обособена позиция №2:** „Доставка на издания“

**Обособена позиция №3:** „Доставка на монети“

**Обособена позиция №4:** „Доставка на бутиково вино в кутии“

**Обособена позиция №5:** „Доставка на копринени шалове“

Доставката е за текущо изпълнение по заявка на Възложителя за броя и вида на артикулите в зависимост от конкретните нужди. Заплащат се само заявените и доставени количества след получаването им по ред, определен в договора.

**2. Критерий за възлагане**

Критерият за възлагане е **„най-ниска цена“**.

**3. Възложител**

Възложител на настоящата поръчка е директора на дирекция „Управление на собствеността и материално-техническо осигуряване” на МВнР, упълномощен Възложител съгласно Заповед № 95-00-390/21.09.2017 г. на министъра на външните работи.

**4. Срок за изпълнение –** за периоддо 24 (двадесет и четири) месеца или до изчерпване на максимално допустимата стойност по договора по съответната обособена позиция.

**5. Срок за доставка на артикулите** - не повече от 24 (двадесет и четири) часа след получена заявка на Възложителя, включително в празнични и почивни дни.

**6. Срок на валидност на офертите: 60 (шестдесет) календарни дни**, считано от крайния срок за получаване на офертите.

**7. Прогнозна стойност –** Прогнозна стойност на обществената поръчка е **40 000 (четиридесет хиляди) лева без ДДС.** Прогнозната стойност за обособените позиции е както следва:

- за обособена позиция №1: до 28770 лв. без ДДС

- за обособена позиция №2: до 1665 лв. без ДДС

- за обособена позиция №3: до 5000 лв. без ДДС

- за обособена позиция №4: до 1250 лв. без ДДС

- за обособена позиция №5: до 3315 лв. без ДДС

Стойността е крайна и не може да се надвишава. Участник, който предложи цена, надвишаваща максималната определена от Възложителя стойност за съответната обособена позиция, ще бъде отстранен от участие.

**7. Финансиране -** Средствата за изпълнение на поръчката се осигуряват от собствени бюджетни средства на МВнР.

**8. Начин на плащане** – Възложителят заплаща цената с включен ДДС, в срок до 15 (петнадесет) работни дни, считано от датата на подписване на приемо-предавателен протокол, удостоверяващ доставката и предаването/получаването на протоколните подаръци.

**9. Място на изпълнение**

Място на изпълнение на поръчката – гр. София, ул. „Александър Жендов” № 2.

ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. **Общи изисквания**
	1. Събирането на оферти с обява се прилага при възлагане на обществени поръчки на стойност по чл. 20, ал. 3 от ЗОП, при което всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП), изискванията на Възложителя и свързаните с изпълнение на поръчката нормативни актове. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверенопълномощно за това.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

* + правата и задълженията на участниците в обединението;
	+ разпределението на отговорността между членовете на обединението;
	+ дейностите, които ще изпълнява всеки член на обединението;
	+ определяне на партньор, който да представлява обединението за целите на обществената поръчка.

Не се допускат промени в състава на обединението след крайният срок за подаване на офертите.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**1.3.2.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.3.3.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, както и Декларация за ангажираност, попълнена и подписана от съответното/ите трето лице/трети лица, по образец.

**1.4.** Участникътпосочва в декларация подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.4.1.** Подизпълнителите не трябва да имат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.4.2.** Възложителят изисква замяна на подизпълнител, който не отговаря на условията по т. 1.4.1.

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1, т. 1-5 и т. 7 от ЗОП.

* **Участниците следва да удостоверят липсата на обстоятелствата по чл. 54, ал. 1, т. 1-5 и т. 7 от ЗОП с нарочна декларация по образец - Приложения № 4 и № 4а.**

**2.2.** Други основания за отстраняване

**2.2.1.** Участници, които са свързани лица.

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**2.2.2.** Участник,за който са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

 **За удостоверяване на това обстоятелство, участникът представя нарочна декларация по образец - Приложение № 9.**

2.2.3. Участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

2.2.4.Участник, който е представил оферта, която не отговаря на предварително обявените условия на поръчката;

2.2.5. Участник, който не е представил в срок обосновката по чл. 72, ал.1 от ЗОП или чиято обосновка не е приета съгласно чл. 72, ал. 3 - 5 от ЗОП.

1. **Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът ще ползва ресурсите на трети лица, същите трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

**3.2. Изисквания относно техническите възможности и/или квалификация за изпълнение на обществената поръчка**

**3.2.1.** Участникът следва да е изпълнил през последните 3 (три) години, считано от датата на подаване на офертата, най-малко една доставка, която е идентична или сходна с предмета и обема на обществената поръчка.

*Под „доставка, идентична или сходна с предмета на поръчката“ следва да се разбира: доставка на реплики на български съкровища, и/или доставка на издания, и/или доставка на монети, и/или доставка на бутиково вино в кутии, и/или доставка на копринени шалове.*

**За удостоверяване на това изискване, участникът представя Декларация - Списък** на доставките, еднакви или сходни с предмета на поръчката за последните 3 (три) години, считано до датата на подаване на офертата, с посочване на стойностите, датите и получателите.

 **При подписване на договора, участникът избран за изпълнител, представя Списък** на доставките, еднакви или сходни с предмета на поръчката за последните 3 (три) години, считано до датата на подаване на офертата, с посочване на стойностите, датите и получателите, заедно с доказателство за изпълнението им.

ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички условия за участие, дадени в настоящите Указания.

**1.2.** При изготвяне на офертата всеки участник трябва да се придържа точно към обявените от Възложителя условия.

**1.3.** Отговорността за правилното изпълнение на указанията се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в настоящите указания, при спазване на разпоредбите на ЗОП и ППЗОП.

**1.5.** До изтичането на крайния срок за подаване на офертите, всеки участник в процедурата може да промени, допълни или да оттегли офертата си.

**1.6.** Всеки участник може да участва за една или за всички обособени позиции.

**1.7.** Всеки участник в процедурата има право да представи само една оферта.

**1.8.** Лице, което участва в обединение или като подизпълнител в офертата на друг участник, не може да представя самостоятелна оферта.

**1.9.** Офертата не може да се предлага във варианти.

**1.10.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.11.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

***Важно: По отношение на обособена позиция №5: „Доставка на копринени шалове“ поръчката е запазена за специализирани предприятия или кооперации на хора с увреждания или за лица, чиято основна цел е социалното интегриране на хора при условията на чл. 12 от ЗОП.***

**2. Изисквания към съдържанието на офертата:**

**2.1.** Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху опаковката се изписва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката, както следва:

„Доставка на протоколни подаръци за представителни нужди на Централно управление на Министерство на външните работи, обособена в пет позиции, както следва:

Обособена позиция №1 : „Доставка на реплики на български съкровища“

Обособена позиция №2: „Доставка на издания“

Обособена позиция №3: „Доставка на монети“

Обособена позиция №4: „Доставка на бутиково вино в кутии“

Обособена позиция №5: „Доставка на копринени шалове“

Опаковката включва документите посочени в т. 3 „Съдържание на офертата“ и опис на представените документи.

**2.2.** Ако за участник се установи липса, непълнота или несъответствие на информацията, с изискванията към личното му състояние или критериите за подбор посочени в настоящите указания изисквания ще бъде отстранен от участие в процедурата по възлагане на обществената поръчка.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**3. Съдържание на офертата**

Всяка оферта трябва да съдържа:

**3.1.** Списък на документите, съдържащи се в офертата, подписан от участника (по образец – Приложение № 1);

**3.2.** Оферта от участника за изпълнение на обществената поръчка с посочен срок на валидност (по образец – Приложение № 2).

Срокът на валидност на офертата: 60 (шестдесет) календарни дни, считано от датата, определена като краен срок за получаването й. Възложителят може да поиска от Участниците да удължат срока на валидност на офертите до сключване на договор.

**3.3.** Административни сведения за участника - данни за единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата (по образец – Приложение № 3);

**3.4.** Декларация за липсата на обстоятелства по чл. 54, ал. 1, т. 1-5 и 7 от ЗОП. Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника (по образец – Приложение № 4). Когато участникът се представлява от повече от едно лице декларацията за обстоятелствата по чл. 54, ал. 1, т. 3-5 от ЗОП се подписва от лицето, което може самостоятелно да го представлява (по образец – Приложение № 4а);

**3.5.** Доказателства за съответствието с критериите за подбор:

**3.5.1.** Декларация - Списък на доставките, еднакви или сходни с предмета на поръчката за последните 3 (три) години, считано до датата на подаване на офертата, с посочване на стойностите, датите и получателите (по образец – Приложение № 5).

**3.6.** Техническо предложение за изпълнение на поръчката (по образец – Приложение № 6);

**3.7.** Ценово предложение за изпълнение на поръчката (по образец – Приложение № 7);

**3.8.** Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (по образец - Приложение № 8);

**3.9.** При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;

**3.10.** Декларация за съгласие с клаузите на Проекта на договор (по образец – Приложение № 9);

**3.11.** Декларации за участие на подизпълнител – когато е приложим(по образец – Приложение № 10 и № 11);

**3.12.** В случаите, когато е приложимо - нотариално заверено пълномощно на лицето, подписващо офертата (оригинал) – представя се, когато офертата (или някой документ от нея) не е подписана от представляващия участника, съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично волеизявление, че упълномощеното лице има право да подпише офертата и да представлява участника в процедурата. Когато някой от документите се подписва от пълномощник, в пълномощното следва изрично да се посочи документа, за който се прави упълномощаването. Декларациите в офертата **не могат** да бъдат подписвани от пълномощник.

**4. Място и срок за подаване на оферти**

**4.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: гр. София, ул. „Александър Жендов“ № 2.

Участникът е длъжен да обезпечи получаването на офертата на указаното място и срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

**4.2.** Срокът за подаване на оферти е посочен в обявата за събиране на оферти.

**4.3.** Получените оферти се завеждат във Входящия регистър на МВнР, като върху пликовете се отбелязва входящия номер, датата и точния час на получаването им, като на участника се издава входящ регистрационен номер.

**ВАЖНО! Не се приема оферта, постъпила след крайния срок за получаването ѝ, в незапечатана опаковка или в опаковка с нарушена цялост. Такива оферти незабавно се връщат на участника и това се отбелязва във входящия регистър.**

ІV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

ТЕХНИЧЕСКА СПЕЦИФИКАЦИЯ

***ТЕХНИЧЕСКА СПЕЦИФИКАЦИЯ***

***НА***

***Протоколни подаръци***

*І. Обособена позиция №1: 28770 лв. без ДДС*

|  |  |  |  |  |
| --- | --- | --- | --- | --- |
| № | Продукт | Спецификация | Максимално допустима цена с ДДС | Предложена цена от участника |
| 1. | Чаша, част от Чипровското съкровище – 1640 г. | Технология на изработка: ръчно кован релеф – техника цизелиране. Материал – месинг, посребрена и позлатена. Размери: височина – от 15,5 см. до 17,5 см., широчина от 6 см. до 8 см. /в най-широката част/, вместимост около 150 мл. Грамаж: около 170 гр.Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от бук/дъб – цвят тъмнокафявав, облицована с велур от вътрешната страна. | 450 лв |  |
| 2. | Пегас, част от Разградско съкровище – 4 – 3 в. пр.е. | Материал: Месинг посребрен и позлатен, поставен на гранитен постамент.Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от бук/дъб – цвят тъмнокафявав, облицована с велур от вътрешната страна. | 300 лв |  |
| 3. | Сребърна роза – брошка. | Материал: сребро, проба 925.Размери: височина от 6 до 7 см, ширина от 4 до 5 см. Тегло: от 17 до 20 гр.Технология на изработка: ръчно кована.Кутия, изработена от велур. Цвят: черен или тъмносин. | 200 лв |  |
| 4. | Дамска гривна по модел на българска златарска школа XV – XVIII в. | Материал: сребро, проба 925.Размери: диаметър от 8 до 10 см. Тегло: 30-40 гр.Технология на изработка: филигран.Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от велур. Цвят: черен или тъмносин. | 500 лв. |  |
| 5. | Фиала голяма, част от Рогозенското съкровище | Материал: месинг, посребрена, с позлата.Размери: от 34 см. до 36 см. Тегло: от 360 до 390 гр.Технология на изработка: ръчно кована.Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от бук/дъб – цвят тъмнокафявав, облицована с велур от вътрешната страна. | 500 лв |  |
| 6. | Фиала малка, част от Рогозенско съкровище, с кутия и сертификат за износ. | Материал: месинг, посребрена, с позлата.Размери: от 16 см. до 18 см. Тегло: от 130 до 160 гр.Технология на изработка: ръчно кована.Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от бук/дъб – цвят тъмнокафявав, облицована с велур от вътрешната страна. | 300 лв. |  |
| 7. | Фиала, част от Панагюрското златно съкровище. | Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от бук/дъб – цвят тъмнокафявав, облицована с велур от вътрешната страна. | 500 лв |  |
| 8. | Елен, част от Севлиевско съкровище около 7000 г. пр. н.е. | Материал: Месинг, патиниран. Поставен върху гранитен постамент. Експертно заключение по образец съгласно приложение №9 към чл. 17, ал. 1 от Наредба №Н-3 от 03.12.2009 г. за реда за извършване на идентификация и за водене на Регистъра на движимите културни ценности.Кутия, изработена от бук/дъб – цвят тъмнокафявав, облицована с велур от вътрешната страна. | 500 лв |  |
| 9. | Плакет на ритон, част Панагюрското златно съкровище – голям вариант | Материал: месинг, позлатен.Размер: дължина от 12 до 14 см, ширина от 14 до 16 см. Тегло от 80 до 90 гр.Кутия, изработена от велур. Цвят: черен или тъмносин. | 120 лв |  |

Обособена позиция №2:1665 лв. без ДДС

|  |  |  |  |  |  |
| --- | --- | --- | --- | --- | --- |
| № | Продукт | Спецификация | Прогнозен брой | Максимално допустима цена с ДДС | Предложена цена от участника |
| 1. | Албум „Българските земи в средновековната арабописмена картографска традиция“  | Издателство: Тангра ТанНакРапаралелен текст на български и английски език, с увод на арабски и персийски езикформат 23,5 х 33,5 см , 336 с., 77 цветни карти, пълноцветно издание, твърда подвързия, индивидуално пакетиране | 7 броя | 120 лв |  |
| 2. | Албум „Българските земи в европейската картографска традиция“ | Издателство: Тангра ТанНакРапаралелен текст на български и английски език, формат 23,5 х 33,5 см , 586 с., 175 цветни карти, пълноцветно издание, твърда подвързия, индивидуално пакетиране | 8 броя | 120 лв |  |
| 3. | „България – географски атлас“  | Издателство: Тангра ТанНакРаАвтор: авторски колектив, ISBN 978-954-378-060-0 | 2 броя | 96 лв |  |

Обособена позиция №3: 5000 лв. без ДДС

|  |  |  |  |  |  |
| --- | --- | --- | --- | --- | --- |
| № | Продукт | Спецификация | Прогнозен брой | Максимално допустима цена с ДДС | Предложена цена от участника |
| 1. | Юбилейна монета „Българско председателство на Съвета на ЕС“ | размери – диаметър 40 мм, тегло 16 гр, - материал – ядро:сребро, с оцветяване; ринг:мед с позлатяване; 12 брилянтанеобходимост от сертификат - сертификат за качество  | 20 броя | 299 лв |  |

Обособена позиция №4: 1250 лв. без ДДС

|  |  |  |  |  |  |
| --- | --- | --- | --- | --- | --- |
| № | Продукт | Спецификация | Прогнозен брой | Максимално допустима цена с ДДС | Предложена цена от участника |
| 1. | Бутиково вино червено и бяло | размери – 0,75л- материал - вино- необходимост от сертификат – сертификат за качество  | 50 броя | 30 лв |  |

Обособена позиция №5: 3315 лв. без ДДС

|  |  |  |  |  |  |
| --- | --- | --- | --- | --- | --- |
| № | Продукт | Спецификация | Прогнозен брой | Максимално допустима цена с ДДС | Предложена цена от участника |
| 1. | Копринен шал | размери – правоъгълни 1,40 м х 0,9 м и по-големи; само дамски;- материал - коприна- необходимост от сертификат - сертификат за качество. | 20 броя | 200 лв |  |

**2. Срок за изпълнение**

Срокът за доставка на описаните в таблицата на настоящата спецификация артикули е не по-дълъг от 24 (двадесет и четири) часа, считано от получаване на заявката на Възложителя, включително в празнични и почивни дни.

**3. Гаранционен срок**

Гаранционният срок по отношение на артикулите по всяка една от обособените позиции е не по-малко от 30 дни.

V. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

**1. Комисия за разглеждане, оценка и класиране на офертите**

**1.1.** Възложителят назначава комисията за разглеждане, оценка и класиране на получените оферти след изтичане на срока за приемане на офертите.

**1.2.** Възложителят определя за членове на комисията лица, които нямат конфликт на интереси с участниците.

**1.3**. Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**1.4.** Членовете на комисията представят на Възложителя декларация за съответствие с изискванията по т. 1.2 след получаване на списъка с участниците и на всеки етап от процедурата, когато настъпи промяната в декларираните обстоятелства.

**1.5.** Комисията започва работа след получаване на представените оферти и протокола по чл. 48, ал. 6 от ППЗОП.

**2. Публично отваряне на офертите**

**2.1.** Отварянето на офертите е публично и на него могат да присъстват участниците в процедурата или техни упълномощени представители.

**2.1.1.** Представителят на участника се допуска след удостоверяване на неговата самоличност и представяне на съответните пълномощни.

**2.1.2.** Присъстващите представители вписват имената си и се подписват в изготвен от комисията списък, удостоверяващ тяхното присъствие.

**2.2.** Комисията отваря офертите по реда на тяхното постъпване и обявява ценовите предложения на участниците.

**2.3.** Комисията съставя протокол за разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същи ден се изпраща на участниците и се публикува в профила на купувача.

VІ. СКЛЮЧВАНЕ НА ДОГОВОР

**1. Сключване на договор**

**1.1.** Участниците в процедурата ще бъдат уведомени писмено за извършеното класиране, а участника, класиран на първо място и избран за Изпълнител на обществената поръчка, ще бъде уведомен и поканен за сключване на договор.

**1.2.** При отказ на участника, класиран на първо място, да сключи договор, Възложителят може да прекрати обществената поръчка или да определи за изпълнител втория класиран участник и да сключи договор с него.

**2. Документи, които избраният изпълнител представя при сключване на договора**

**2.1.** Преди сключването на договора, участникът, определен за изпълнител, следва да представи:

а) необходимите документи за доказване липсата на основания за отстраняване, съгласно изискванията на чл. 58, ал. 1, т. 1 и 2 от ЗОП;

б) оригинал или заверено копие на пълномощно, ако договорът ще се подписва от упълномощено лице

**2.2.** Когато обстоятелствата в документите по т. 2.1, б. „а” са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят няма право да ги изисква.

VІІ. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в писмен вид и могат да бъдат изпращани до 3 (три) дни преди изтичане на крайния срок за подаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на МВнР, в раздел „Профила на купувача“.

**3а всички неуредени въпроси се прилагат разпоредбите** на Закона за обществените поръчки и Правилника за прилагането на Закона за обществените поръчки.

**VІІІ.ПРИЛОЖЕНИЯ:**

1. **Приложение № 1** – Списък на документите, съдържащи се в офертата – образец;
2. **Приложение № 2** – Оферта за изпълнение на обществената поръчка - образец;

**4. Приложение № 3** – Административни сведения за участника – образец;

**5. Приложение № 4** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 1, 2 и 7 от ЗОП – образец;

**6. Приложение № 4а** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 3-5 от ЗОП – образец;

**7. Приложение № 5** – Декларация - Списък на доставките изпълнени през последните три години, считано от датата на подаване на офертата – образец;

**8. Приложение № 6** - Техническо предложение на участника – образец;

**9. Приложение № 7** – Ценово предложение на участника – образец;

**10. Приложение № 8** - Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – образец;

**11. Приложение № 9** - Декларация за съгласие с клаузите на Проекта на договор – образец.

**12. Приложение № 10 и 11** – декларации за подизпълнители /ако е приложимо/;

**13. Приложение № 12** – Проект на договор.

Изготвил:

Ивета Петрова: ………...………….

старши експерт в отдел „ОПМП”, дирекция „УС и МТО” …………………

Съгласували:

Деница Александрова:

Предварителен контрол, главен юрисконсулт в отдел „ОПМП“, дирекция „УС и МТО“ ...………………….

Атушка Маркова: ………...………….

началник на отдел „ОПМПП”, дирекция „УС и МТО” …………………

Светлан Стоев: ………………………….

Директор на дирекция „Държавен протокол“ …………………

Илонка Димитрова: ………………………..

главен експерт в отдел „Бюджет“, дирекция „Бюджет и финанси“ …………………..

Анна Георгиева: ……………………..

началник на отдел „Бюджет“, дирекция „Бюджет и финанси“ …………………

Жасмина Анананиева: …………………………..

директор на дирекция „Бюджет и финанси“ …………………

Искра Григорова – Зоровска: ……………………….

Гл. счетоводител, дирекция „Бюджет и финанси“ …………………

Нели Арбалиева: ………………………………

Финансов контрольор …………………………..